bulletjournal.com | zezil
Az első rész nem is szólhatna másról, mint Ryder Carroll-ról, a Bullet Journal megalkotójáról és a bulletjournal.com-ról.
mutasd magad – bulletjournal.com
Ryder Carroll 2013. augusztus 18-án indította útjára a bulletjournal.com-ot egy oktató videóval, ami bemutatja a Bullet Journal alapjait. Rövid időn belül nagyon népszerű lett a BuJo, ami már akkor is a közösség erejének volt köszönhető. A következő évben elkészült egy új honlap és a blog is megjelent az oldalon. 2015-ben készült el az eredeti videó átdolgozása, melyben már egy új elem, a Future log – jövőtervező (!) is helyet kapott. 2016-ban indult el a “help” oldal, mindenféle segítséggel a Bullet Journal használói számára és ebben az évben készült el az ingyenesen letölthető útmutató, melyet azóta több, mint 12 nyelvre fordítottak le. (Az eredetit Kim Alvarez állította össze, a magyar fordítás pedig én készítettem el 🙂 ) (Itt olvashatsz további háttérinfókat a BuJo történetéről.)
Az oldal felépítése nagyon egyszerű és logikus.
Rögtön a kezdőoldalról el tudod indítani a már említett oktató videót (“watch the video”).
el tudsz navigálni a Bullet Journal rendszerét bemutató oldalra (The System)
be tudsz lépni a boltba, ahol a Leuchttrum1917 Bullet Journal kiadása kapható (The Notebook)
elérhető a blog
és az új mobil applikáció (the Companion)
Ryder Carroll (@bulletjournal) által megosztott bejegyzés, 2017. Febr 22., 04:45 PST
Valójában a menüből ugyanezeket az oldalakat tudod elérni, de akkor most lássuk egy kicsit részletesebben ezeket.
start. – itt kezd!
Az oldal végigvezet téged egy Bullet Journal felépítésén. Nincs más dolgod, csak lefelé görgetni a lapot. A szöveges magyarázat és a képi megjelenítés egyaránt segít neked, hogy átlásd a rendszer működését. A gyorsnaplózással kezdve, a jelekkel, feladatokkal folytatva eljuthatsz az elemekhez (“modules”). A tárgymutató, jövőtervező, havi és napi tervező képezi a Bullet Journal alapelemeit. Ezután már csak a feladatok szortírozása marad hátra. Az oldal alján pedig a további kérdéseidre is választ kapsz.
(Ha bajban vagy az angol kifejezésekkel, ez a szótár a segítségedre lesz!)
about. – bemutatkozás
A rólam oldal arról szól, hogy röviden bemutassa mi a bulletjournal.com célja. Itt találhatod meg az összes média és újságmegjelenést, és Ryder Carroll további elérhetőségeit is ez az oldal rejti.
help. – itt találsz segítséget
Ezen az oldalon rögtön négyfelé tudsz tovább haladni:
Bullet Journaling 101 – rövid leírásokat találsz a Bullet Journal elemeiről. Itt található az ingyenesen letölthető útmutató. Az útmutató letöltéséhez (most már) fel kell iratkozni a levelező listára, így viszont havonta fogsz friss híreket kapni Rydertől.
Resources – linkek gyűjteménye különböző témákban: újságmegjelenések, online közösségek, hashtagek gyűjteménye, Bullet Journal Blogok, cikkek, interjúk és innen is le tudod tölteni az útmutatót egy hírlevél-feliratkozásért cserébe.
Store – itt a webshoppal kapcsolatos kérdésekre, problémákra találsz választ.
FAQ – gyakran felmerülő kérdésekre találsz válaszokat ezen az oldalon.
(A Bullet Journal logóra kattintva tudsz visszajutni a főoldalra.)
app. – mindent az applikációról
A Bullet Journal applikáció (Companion) az idei év újdonsága. Ezen az oldalon minden fontos információt megtudhatsz róla és le is tudod tölteni (az alkalmazás $2,99-ba kerül, angol nyelven érhető el és egyelőre csak iOS kompatibilis). Az alkalmazás megoldás lehet, ha több teli füzeted van már és át szeretnéd látni őket. Beállíthatod, hogy emlékeztessen téged a BuJo-d használatára. Értesülsz a bulletjournal.com friss tartalmairól és egy részletes leírás is van benne a BuJo-ról. Az alkalmazást további elemekkel fogják bővíteni a felhasználói igényeknek eleget téve.
blog. – hasznos tartalmakkal
A Blogban szigorúan a Bullet Journal-lal kapcsolatos bejegyzéseket találhatsz. Vannak leírások a Bullet Journal egyes elemeiről, kiegészítéseiről, de friss hírekről is olvashatsz. Ezen kívül találkozhatsz pár sorozattal is:
Show & Tell – Ebben a sorozatban betekintést nyerhetsz mások Bullet Journaljába. Részletes leírások és képek is vannak.
#bulletjournalchallenge – minden hónapban egy téma kerül terítékre a kihívás keretében.
Bullet Journal for Professionals – hogyan használható a Bullet Journal különböző szakmák esetében? Todd Foutz erre keresi a választ.
For Moms – ez a több részes sorozat arról szól, hogy az anyává válás és az anyai lét hogyan vezethető egy BuJo-ban.
Ryder Carroll (@bulletjournal) által megosztott bejegyzés, 2016. Okt 6., 05:09 PDT
store. – a webshop
A Leuchtturm1917 Bullet Journal kiadása idén már nem csak fekete, hanem smaragdzöld színben is megvásárolható erről az oldalról. (Itt magyarul is olvashatsz erről a füzetről és itt meg is tudod vásárolni.)
Ryder Carroll Bullet Journalja
Ha valaha is ellátogattál a bulletjournal.com-ra, akkor már találkoztál Ryder Bullet Journaljával. Minimalizmus és egyszerűség jellemzi. Teljes mértékben hihető, hogy a Bullet Journal, úgy és abban a formában, ahogy azt az oldalán is közli, tökéletesen működik számára. Nem véletlen várt olyan sokat, hogy nyilvánossá tegye a rendszerét. Évekig tesztelte, tökéletesítette, míg nem kialakult a mostani állapot.
Ryder Carroll (@bulletjournal) által megosztott bejegyzés, 2016. Okt 1., 13:40 PDT
Hol találkozhatsz még Ryder Carroll-lal?
rydercarroll.com – Ezen az oldalon találsz egy linket Ryder TED beszédéhez. Ajánlom figyelmedbe!
Behance – Ryder Carroll digitális termék tervező munkáit itt láthatod.
Facebook – A Facebook oldalon leginkább a friss hírekről és a legújabb bejegyzésekről értesülhetsz.
Facebook csoport – Ebben a hónapban indult el a Bullet Journal csoport, így ez még alakulóban van. A BuJosok körében megszokott támogató hangnemre számíthatsz itt is!
Hírlevél – Mint már korábban említettem általában havi egyszer küld Ryder blogértesítőt.
Pinterest – Témánként válogatott táblákat találsz a Bullet Journalról.
Instagram – Leginkább újraposztolt képeket láthatsz válogatott tartalmakról. Az újdonságokról, friss hírekről itt is értesülhetsz.
Youtube – Itt is megtalálhatod a már korábban említett oktatóvideókat.
Twitter – (Twittert nem használok, de ha te mégis itt elérheted Rydert.)
Azt hiszem nem fér hozzá kétség, hogy megéri követni Ryder Carrollt és a bulletjournal.com-ot. A rendszert a legtisztább változatában ismerheted meg és további hasznos tanácsokat is találsz az oldalon a hétköznapi használatához. Első kézben értesülhetsz a Bullet Journal világában történt változásokról, a legfrissebb újdonságokról. Ennél közelebb nem lehetsz a kályhához!
Közzétéve itt: Bullet JournalCímkék: Bullet Journal, kedvcsináló, mutasd magad, Ryder Carroll
Életmódváltás 0.0 – A kezdet
4 thoughts on “bulletjournal.com”
2017-06-30 - 17:25
Lehet kíváncsiskodni, kik mutatják meg még magukat a sorozatban? 🙂
2017-06-30 - 23:23
Kiről olvasnál szívesen? 🙂
2017-07-10 - 09:01
Nagyon hasznos ez a bejegyzés, de sehogy sem találom a For Moms részt a blogon. Tudnál segíteni egy közvetlen linkkel? Köszönöm előre is!
2017-07-10 - 23:49
Sajnos nincsen külön menüpont az egyes témákhoz. A For Moms bejegyzések is a blog keretein belül jelennek meg. Ide másolok pár linket: http://bulletjournal.com/bullet-journal-for-moms-part-1/ http://bulletjournal.com/bullet-journal-for-moms-part-2-pregnancy/ http://bulletjournal.com/bullet-journal-for-moms-part-3-newborns/ http://bulletjournal.com/bujo-for-moms-infants-toddlers/ http://bulletjournal.com/for-moms-life-with-older-children/ Azt hiszem nincs is több, ezeken kívül.